Fikslər

Fikslər () — Rusiya istehsalı olan animasiya serialı və onun əsasında yaradılan media layihələrinin mərkəzi personajlarıdır. Fikslər, məişət cihazlarında yaşayan və onların düzgün işləməsinə kömək edən kiçik varlıqlardır. Serial ilk dəfə 2010-cu ildə yayımlanmağa başlamış və uşaqlar arasında böyük populyarlıq qazanmışdır.

Azərbaycanda İTV (İctmiai Televiziya) kanalı vasitəsilə yayımlanır.

 Tarixi 
Fikslər layihəsi 2005-ci ildə beynəlxalq və uğurlu animasiya brendi yaratmaq istəyən prodüser Georgi Vasilyev tərəfindən yaradılmışdır. Elə həmin il Vasilyev "Pilot" studiyasının yaradıcısı Aleksandr Tatarski ilə bu ideyanı müzakirə edir. Aleksandr Tatarski ona müxtəlif məişət cihazlarının quruluşu haqqında cizgi filmi çəkməyi təklif edir. Sonra Tatarski müəllifə, Eduard Uspenskinin "Zəmanətçi insancıqlar" adlı, eyniadlı canlılar və onların təmiri ilə bağlı nağılına diqqət yetirməyi tövsiyə edir. Aleksandr Tatarski deyir: "Mən beş yaşlı uşaq olanda texnologiyanın içində kimin yaşadığı ilə çox maraqlanırdım. Uşaqlıqda hər zaman bu barədə düşündüyümü xatırlayıram…"

Məişət texnikasının öyrənilməsi mövzusu əksər ölkələr üçün aktual olduğu üçün ideya bəyənildi və bundan bir qədər əvvəl yaradılan "Aeroplan" istehsal şirkəti "Zəmanətçi insancıqlar"ın çəkiliş hüququnu əldə etmək üçün Eduard Uspenski ilə əlaqə saxlayır. Bununla belə, Uspenskinin nağılının konsepsiyası şirkət üçün bir qədər köhnəlmiş görünür, çünki əsərin buraxılışı zamanı (1974) elektrik cihazları daha böyük idi və zəmanərçi insancıqlar özləri siçan ölçüsündə idi və bu da, müasir texnologiyaya uyğun deyildi.

Nəzərə alınır ki, "Zəmanətçi insancıqlar"ın adı Dəyişdirilsin və qısa, asan yadda qalan və cizgi filminə birbaşa aidiyyəti olmayan müxtəlif məhsullar üçün uyğun olması nəzərdə tutulan bir ad seçilsin. Layihə beynəlxalq xarakter daşıdığından ad ingilis dilindən götürülür. Şirkət Rusiyadan olan, ingiliscə danışan və müxtəlif ingilisdilli ölkələrdən gələn müxtəlif peşə sahiblərini bir araya toplayır. Müzakirə zamanı "Fix" (düzəltmək, təmir etmək) və "Pixie" (elf, pəri, gnom və s. kimi kiçik sehrli məxluq) sözlərindən əmələ gələn "Fiksi" adı təsdiqləyir. Beləliklə, ad avadanlıqları təmir edən kiçik sehrli varlıqlar mənasını verir. Sonra "Fixie" adı rus dilinə uyğunlaşdırılaraq "Fixik" kimi tanınır.

5 illik fəaliyyətdən sonra filmin hazrılnaması bitir və premyerası baş tutur. Premyera 2010-cu il dekabrın 13-də, "Rossiya-1" və "Bibiqon" telekanallarında yayımlanan "Gecəniz xeyrə qalsın, balacalar!" uşaq televiziya şousunda baş tutur.

 Süjet 
Fikslər, texniki cihazların içində yaşayan və onları təmir edən kiçik varlıqlardır. Onlar insanların gözünə görünmür və əsas məqsədləri cihazların düzgün işləməsini təmin etməkdir. Serialın əsas məqsədi uşaqlara texniki bilikləri əyləncəli şəkildə öyrətməkdir.

Fikslər personajları əsasında bir neçə film çəkilmişdir. Ən sonuncu layihə isə "Fikslər və Yadplanetlilər" adlı filmdir. Bu film, Aeroplan şirkəti tərəfindən təqdim edilmiş və Cinema Fund pitchinqində nümayiş olunmuşdur. Filmin süjetinə görə, yadplanetlilər Yerə insanlarla dinc əlaqə yaratmaq üçün gəlirlər. Fikslər isə bu əlaqənin qurulmasında vasitəçi rolunu oynayırlar. Filmin 2026-cı ilin dekabrında ekranlara çıxması planlaşdırılır.

 Populyarlıq 
Fikslər, uşaqlar arasında texniki bilikləri öyrətmək məqsədilə yaradılmış və bu sahədə uğur qazanmışdır. Serial və onun əsasında yaradılan filmlər, uşaqlara cihazların iş prinsiplərini və texniki anlayışları əyləncəli şəkildə təqdim edir.

 Personajlar 

 Fikslər 
Simka (SİM-kart sözündən) — narıncı saçlı 9–10 yaşlı Fiks qızdır. Nolikin böyük bacısı və DimDimiçin dostudur. Görünüşü: bələdçi və pres yuyucusu olan altıbucaqlı bolt.

Nolik — Simkanın kiçik qardaşı və DimDimiçin mavi dostudur. Görünüşü: yarımdairəvi başlı və düz bir yuvası olan bir vida.

Papus — Simka və Nolikin atasıdır, 30 yaşında, yaşıl. Görünüşü: altıbucaqlı başı və altıbucaqlı yuvası olan uclu bolt.

Masya — Papusun həyat yoldaşıdır. Onun iki uşağı var, çəhrayı rəngdədir. Görünüşü: yuvarlaq başlı və düz bir yuva ilə bir vida.

Dedus — Simka və Nolikin babası və uzunömürlü Fiksdir. Dahi Yevgeni Çudakovun laboratoriyasında Fiks müəllimi işləyir, narıncı rəngdədir. Görünüşü: "üç qollu" tipli qanadlı vint.

Fayer (ingilis dilindən Fayer- "yanğın") — Simkanın qırmızı sinif yoldaşıdır. Görünüşü: altıbucaqlı yuvası olan altıbucaqlı başlı bolt.

İgrek — sinifdə ən ağıllı və ən çox oxumuş Fiksdir, bənövşəyi rəngdədir. Görünüşü: ip və qoz başlı LED bolt.

Spool — mehriban, dürüst və qayğıkeş, sarı rəngdədir. Görünüşü: Alman tipli qanad vinti.

Verta (fransızca vert — "yaşıl") sinifdə ən hiyləgər və yeganə nadincdir. Görünüşü: qızıl yuyucusu olan qabarıq başlı vint.

Alt — mavi-ağ Fiks oğlandır. "Fikslər Krabotlara qarşı" filmində görünür.

Meqa — qırmızı-narıncı Fiks qızdır. "Fikslər Krabotlara qarşı" filmində görünür. Daha sonra cizgi serialının beşinci mövsümündə göründü. Görünüşü: ulduz başlı vint.

Basya — Gik və Friki övladlığa götürən nənə.

Frik və Gik — əkiz qardaşlardır.

 İstinadlar 

Kateqoriya:Əlifba sırasına görə cizgi serialları
Kateqoriya:YouTube Gümüş play düyməsi alanlar
Kateqoriya:Filmə uyğunlaşdırılmış teleseriallar